Mașina zburătoare AirCar a primit aprobarea, după 70 de ore de teste.
Vehiculul cu mod dublu "AirCar" se poate transforma dintr-o mașină într-un avion și este certificat pentru a zbura, după ce a trecut testele în Slovacia. Mașina zburătoare a primit un certificat de navigabilitate după ce a finalizat 70 de ore de teste riguroase. "AirCar" a zburat pentru prima oară în 2020 și are un motor BMW de 1,6 litri.
Mașina zburătoare AirCar a primit aprobarea. Vehiculul care poate circula pe drumuri și poate zbura pe cer și care a realizat peste 200 de decolări și aterizări a primit certificatul de la Autoritatea de Transport din Slovacia, a transmis Klein Vision printr-un comunicat.Înseamnă că vehiculul care are un motor BMW de 1,6 litri, a făcut un pas mai aproape de a fi produs în masă, conform Sky News."AirCar" a zburat pentru prima oară în 2020. În timpul testării, aeronava s-a transformat într-o mașină în mai puțin de trei minute "la o simplă apăsare a unui buton", a declarat compania.Volumul testelor de zbor este în conformitate cu standardele Agenției Europene pentru Siguranța Aviației (EASA).Aceste teste au inclus întreaga gamă de manevre de zbor și performanță și au demonstrat "o stabilitate statică și dinamică uimitoare în modul avion", a transmis firma.